**ŠKOLSKA 2020/21.**

**STRUČNA PRAKSA 1 (SP1) - INSTRUKCIJE ZA PISANJE DNEVNIKA STRUČNE PRAKSE**

Poštovani studenti,

Pre svega važno je da znate da **u zimskom semestru školske 2020/21. godine ne možete ući ni u jedan objekat predškolskih ustanova, što znači da Stručna praksa 1 ne može da se realizuje na način koji je propisana programom.** Kao profesor koji je zadužen upravo za ovu praksu, odlučila sam da vam prilagodim zahteve koji se odnose na Stručnu praksu 1, kako biste u trenutnim okolnostima mogli da je realizujete u najboljoj meri.

***FOKUSIRAJTE SE NA POPUNJAVANJE SVOG DNEVNIKA STRUČNE PRAKSE U PERIODU OD 23. NOVEMBRA DO 04. DECEMBRA 2020.***

***Unutar 10 radnih dana posvetite svakog dana određeni broj sati zadacima vezano za SP1.***

Izvršila sam selekciju aktivnosti zadatih u *Dnevniku stručne prakse*, sa kojima ću vas upoznati u daljem tekstu. Pre nego što pređem na to, važno je da preuzmete svoj primerak Dnevnika stručne prakse sa sledećeg linka: <http://www.vaspitacns.edu.rs/index.php?option=com_content&view=article&id=1295&Itemid=233>

Kada vam se otvori stranica sa linka, pri dnu ćete videti da postoji materijal i link pod naslovom DNEVNIK PRAKSE. Klikom na to možete da preuzmete ceo dnevnik stručne prakse za sve tri godine osnovnih studija. U njemu ćete videti kako su strukturirani zadaci za svaku pojedinačnu praksu tokom čitavih osnovnih studija. Na bazi toga ćete ispunjavati zadatke vezano za SP1.

**ZADACI ZA STRUČNU PRAKSU 1:**

|  |  |
| --- | --- |
| Zadatak | Opis aktivnosti / rada |
| Početna strana (prikaz izgleda naslovne strane Dnevnika stručne prakse 1). | Gornji deo stranice, centrirano: Logo škole i/ili pun naziv školeSredina stranice, centrirano: Školska godina, Stručna praksa 1 Donji deo stranice – levo: Donji deo stranice – desno:Ime i prezime profesora Ime i prezime studenta, broj indeksa, vežbovna grupaDno stranice, centrirano:Grad / opština / naselje, tekuća godina. |
| Zadatak I Formulišite cilj / svrhu vrtića (str. 10 u Dnevniku stručne prakse).  | Popunjava se u celosti. |
| Zadatak II Opišite spoljašnji (i unutrašnji) prostor vrtića (str. 11, 12 u Dnevniku stručne prakse). | Popunjavate samo deo koji se odnosi na spoljašnji izgled vrtića. Dakle, crtate vrtić koji imate u blizini (onako kao plan, iz ptičje perspektive). Bukvalno ga obilazite i crtate izgled zgrade i dvorišta, naglašavate šta od materijala za igranje postoji u dvorištu. To možete crtati rukom.  |
| Zadatak III Uočene razlike između porodice i vrtića (str. 13, 14, 15 u Dnevniku stručne prakse). | Ovaj deo popunjavate u celosti, u najboljoj meri u kojoj možete.  |
| Zadatak IV Aktivnosti dece u vrtiću 1 i 2 (str. 16, 17 u Dnevniku stručne prakse).  | Pokušajte da budete pored vrtića koji se nalazi u vašem okruženju kada su deca u dvorištu. Obratite se vaspitačicama, predstavite se i kažite zbog čega ste tu. Sve vreme se pridržavajte preventivnih zdravstvenih mera. Ne insistirajte da uđete u dvorište vrtića. Ako vas pozovu, može. Napišite u koje vreme su deca napolju, kog su uzrasta i opišite šta tada rade. Ove informacije možete saznati od vaspitačica. **NE FOTOGRAFIŠITE DECU!** |
| Esej na temu *Kakav vaspitač/ica bih želeo/la da budem?* (str. 18 u Dnevniku stručne prakse). | Esej pišete svojim rečima, uz upotrebu profesionalnog rečnika, bez kolokvijalnih izraza i floskula poput „...da izvedem decu na pravi put; deca su slatka; volim decu i dobro se osećam u njihovom društvu...“Pokušajte da objasnite komunikacijski odnos na relaciji vaspitač-dete i dete-vaspitač i opišite kakav i koliki značaj ima vaspitač u životu porodice, posebno deteta predškolskog uzrasta. Nije poželjno pisati o deci kao o drugarima. Nedopustivo je koristiti termin ’klinci’ i navoditi dečja imena, čak i ako ih znate. Ukoliko imate potrebu da izdvojite neko dete, dovoljno je da navedete njegov pol i inicijale. Za sve ostalo je sasvim prihvatljivo navesti da je u pitanju dečak ili devojčica. Esej bi trebalo da zauzima barem 2/3 stranice A4 formata. |

**Na bazi postojećeg *Dnevnika stručne prakse* sortirajte zadatke i popunite ih u wordu, ali ih snimite u pdf dokument i kao takav mi ga pošaljite.**

**Ukoliko želite prepišite ih u zvanični Dnevnik stručne prakse kako biste ga imali kao zvanični dokument tokom čitavih osnovnih studija.**

Dnevnici stručne prakse se šalju mejlom predmetnom profesoru na adresu slazicns@gmail.com

**Rok za dostavu je četvrtak, 24.12.2020.** Nakon toga dnevnici se neće više prihvatati.

**Predmeti profesor**

**Svetlana Lazić**